CELEX: 32017D0252
Language: da
Date: 2017-02-09 00:00:00
Title: Kommissionens gennemførelsesafgørelse (EU) 2017/252 af 9. februar 2017 om ændring af bilag II til beslutning 93/52/EØF for så vidt angår anerkendelse af den selvstyrende region Extremadura som officielt brucellosefri (B. Melitensis) og om ændring af bilagene til beslutning 2003/467/EF for så vidt angår erklæringen om, at visse regioner i Spanien er officielt tuberkulosefrie og officielt brucellosefrie med hensyn til kvægbesætninger, og at Jersey er officielt fri for enzootisk kvægleukose (meddelt under nummer C(2017) 691) (EØS-relevant tekst. )

14.2.2017   
            
            
               DA
            
            
               Den Europæiske Unions Tidende
            
            
               L 37/19
            
         KOMMISSIONENS GENNEMFØRELSESAFGØRELSE (EU) 2017/252
   af 9. februar 2017
   om ændring af bilag II til beslutning 93/52/EØF for så vidt angår anerkendelse af den selvstyrende region Extremadura som officielt brucellosefri (B. Melitensis) og om ændring af bilagene til beslutning 2003/467/EF for så vidt angår erklæringen om, at visse regioner i Spanien er officielt tuberkulosefrie og officielt brucellosefrie med hensyn til kvægbesætninger, og at Jersey er officielt fri for enzootisk kvægleukose
   
      
         (meddelt under nummer C(2017) 691)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig punkt 4 i bilag A.I., punkt 7 i bilag A.II. og punkt E i bilag D.I.
   under henvisning til Rådets direktiv 91/68/EØF af 28. januar 1991 om dyresundhedsmæssige betingelser for samhandelen med får og geder inden for Fællesskabet (2), særlig bilag A, kapitel 1, afsnit II, og
   ud fra følgende betragtninger:
   
               (1)
            
            
               Ved direktiv 91/68/EØF er der fastsat dyresundhedsmæssige betingelser for samhandelen med får og geder i Unionen. Det fastsættes ligeledes, på hvilke betingelser medlemsstaterne eller regioner heraf kan anerkendes som værende officielt brucellosefrie (B. melitensis).
            
         
               (2)
            
            
               I bilag II til Kommissionens beslutning 93/52/EØF (3) opføres de regioner i medlemsstaterne, som anerkendes som værende officielt brucellosefrie (B. melitensis) i overensstemmelse med direktiv 91/68/EØF.
            
         
               (3)
            
            
               Spanien har forelagt Kommissionen dokumentation for, at betingelserne i direktiv 91/68/EØF for status som officielt brucellosefri (B. melitensis), for så vidt angår kvægbesætninger, er overholdt i den selvstyrende region Extremadura.
            
         
               (4)
            
            
               På baggrund af den dokumentation, der er fremlagt af Spanien, bør den selvstyrende region Extremadura anerkendes som officielt brucellosefri (B. melitensis), for så vidt angår får og geder.
            
         
               (5)
            
            
               I bilag II til beslutning 93/52/EØF nævnes i angivelserne vedrørende Spanien både den selvstyrende region De Kanariske Øer og dens to provinser: Santa Cruz de Tenerife og Las Palmas. Da den selvstyrende region De Kanariske Øer kun har de to provinser, er referencen til provinserne Santa Cruz de Tenerife og Las Palmas overflødig og bør slettes.
            
         
               (6)
            
            
               Angivelserne vedrørende Spanien i bilag II til beslutning 93/52/EØF bør derfor ændres.
            
         
               (7)
            
            
               Direktiv 64/432/EØF finder anvendelse på handel i Unionen med kvæg og svin. Det fastsættes, på hvilke betingelser en region i en medlemsstat kan erklæres officielt fri for tuberkulose, brucellose eller enzootisk kvægleukose, for så vidt angår kvægbesætninger.
            
         
               (8)
            
            
               I kapitel 2 i bilag I til Kommissionens beslutning 2003/467/EF (4) findes en liste over de regioner i medlemsstaterne, der er erklæret officielt tuberkulosefrie for så vidt angår kvægbesætninger.
            
         
               (9)
            
            
               Spanien har forelagt Kommissionen dokumentation for, at betingelserne i direktiv 64/432/EØF for status som officielt tuberkulosefri, for så vidt angår kvægbesætninger, er overholdt i den selvstyrende region De Kanariske Øer. Denne region bør derfor opføres på listen i kapitel 2 i bilag I til beslutning 2003/467/EF som en officielt tuberkulosefri region for så vidt angår kvægbesætninger.
            
         
               (10)
            
            
               I kapitel 2 i bilag II til beslutning 2003/467/EF findes en liste over de regioner i medlemsstaterne, der er erklæret officielt brucellosefrie for så vidt angår kvægbesætninger.
            
         
               (11)
            
            
               Spanien har forelagt Kommissionen dokumentation for, at betingelserne i direktiv 64/432/EØF for status som officielt brucellosefri, for så vidt angår kvægbesætninger, er overholdt i den selvstyrende region Asturien og provinserne Burgos, Soria and Valladolid i den selvstyrende region Castilla y León. Disse regioner bør derfor opføres på listen i kapitel 2 i bilag II til beslutning 2003/467/EF som officielle brucellosefrie regioner for så vidt angår kvægbesætninger.
            
         
               (12)
            
            
               I kapitel 2 i bilag II til beslutning 2003/467/EF nævnes i angivelserne vedrørende Spanien både den selvstyrende region De Kanariske Øer og dens to provinser: Santa Cruz de Tenerife og Las Palmas. Da den selvstyrende region De Kanariske Øer kun har de to provinser, er referencen til provinserne Santa Cruz de Tenerife og Las Palmas overflødig og bør slettes.
            
         
               (13)
            
            
               I kapitel 2 i bilag III til beslutning 2003/467/EF findes en liste over de regioner i medlemsstaterne, der er erklæret officielt frie for enzootisk kvægleukose for så vidt angår kvægbesætninger.
            
         
               (14)
            
            
               Rådets forordning (EØF) nr. 706/73 (5) foreskriver, at ved anvendelsen af regler om dyresundhedslovgivningen skal Det Forenede Kongerige og Kanaløerne, herunder øen Jersey, behandles som én medlemsstat.
            
         
               (15)
            
            
               Det Forenede Kongerige har forelagt Kommissionen dokumentation for, at betingelserne i direktiv 64/432/EØF for status som officielt fri for enzootisk kvægleukose for så vidt angår kvægbesætninger er overholdt på Isle of Man. Jersey bør derfor opføres på listen i kapitel 2 i bilag III til beslutning 2003/467/EF som en region, der er officielt fri for enzootisk kvægleukose, for så vidt angår kvægbesætninger.
            
         
               (16)
            
            
               Bilagene til beslutning 2003/467/EF bør derfor ændres.
            
         
               (17)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Bilag II til beslutning 93/52/EØF ændres som angivet i bilag I til denne afgørelse.
   Artikel 2
   Bilagene til beslutning 2003/467/EF ændres som angivet i bilag II til denne afgørelse.
   Artikel 3
   Denne afgørelse er rettet til medlemsstaterne.
   
      Udfærdiget i Bruxelles, den 9. februar 2017.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT 121 af 29.7.1964, s. 1977.
   
      (2)  EUT L 46 af 19.2.1991, s. 19.
   
      (3)  Kommissionens beslutning 93/52/EØF af 21. december 1992 om konstatering af, at bestemte medlemsstater eller regioner overholder betingelserne for brucellose (B. melitensis), og om anerkendelse af deres status som medlemsstat eller region, der er officielt fri for denne sygdom (EFT L 13 af 21.1.1993, s. 14).
   
      (4)  Kommissionens beslutning 2003/467/EF af 23. juni 2003 om fastlæggelse af kvægbesætningers status i visse medlemsstater eller regioner i medlemsstater som officielt fri for tuberkulose, brucellose og enzootisk kvægleukose (EUT L 156 af 25.6.2003, s. 74).
   
      (5)  Rådets forordning (EØF) nr. 706/73 af 12. marts 1973 om de fællesskabsbestemmelser, der skal finde anvendelse på Kanaløerne og Isle of Man for samhandel med hensyn til landbrugsvarer (EFT L 68 af 15.3.1973, s. 1).
   
      BILAG I
      I bilag II til beslutning 93/52/EØF affattes oplysningerne om Spanien således:
      »Spanien:
      
                  —
               
               
                  den selvstyrende region Asturien
               
            
                  —
               
               
                  den selvstyrende region Balearerne
               
            
                  —
               
               
                  den selvstyrende region De Kanariske Øer
               
            
                  —
               
               
                  den selvstyrende region Cantabrien
               
            
                  —
               
               
                  den selvstyrende region Castilla y León
               
            
                  —
               
               
                  den selvstyrende region Extremadura
               
            
                  —
               
               
                  den selvstyrende region Galicien
               
            
                  —
               
               
                  den selvstyrende region Navarra
               
            
                  —
               
               
                  den selvstyrende region País Vasco.«
               
            
   
      BILAG II
      Bilagene til beslutning 2003/467/EF ændres således:
      
                  1)
               
               
                  I kapitel 2 i bilag I indsættes følgende oplysninger om Spanien før oplysningerne om Det Forenede Kongerige:
                  »I Spanien:
                  
                              —
                           
                           
                              Den selvstyrende region De Kanariske Øer.«
                           
                        
            
                  2)
               
               
                  I kapitel 2 i bilag II affattes oplysningerne om Spanien således:
                  »I Spanien:
                  
                              —
                           
                           
                              den selvstyrende region Asturien
                           
                        
                              —
                           
                           
                              Den selvstyrende region Balearerne
                           
                        
                              —
                           
                           
                              Den selvstyrende region De Kanariske Øer
                           
                        
                              —
                           
                           
                              Den selvstyrende region Castilla y León: provinserne Burgos, Soria og Valladolid
                           
                        
                              —
                           
                           
                              Den selvstyrende region Rioja
                           
                        
                              —
                           
                           
                              Den selvstyrende region Murcia
                           
                        
                              —
                           
                           
                              Den selvstyrende region Navarra
                           
                        
                              —
                           
                           
                              Den selvstyrende region País Vasco.«
                           
                        
            
                  3)
               
               
                  I kapitel 2 i bilag III affattes oplysningerne om Det Forenede Kongerige således:
                  »I Det Forenede Kongerige:
                  
                              —
                           
                           
                              Jersey,
                           
                        
                              —
                           
                           
                              Isle of Man.«